กอน.ยืนยันไทยไม่ขาดแคลนน้ำตาลทราย
กอน.ยืนยันนไทยจะไม่ประสบปัญหาขาดแคลนน้ำตาลทราย พร้อม จัดสรรน้ำตาลทรายโควต้า ก. เพิ่มจากปีก่อน 2 แสนตัน
18 ม.ค. 2553

กอน.ยืนยันนไทยจะไม่ประสบปัญหาขาดแคลนน้ำตาลทราย พร้อม จัดสรรน้ำตาลทรายโควต้า ก. เพิ่มจากปีก่อน 2 แสนตัน
นายประเสริฐ ตปนียางกูร เลขาธิการสำนักงานคณะกรรมการอ้อยและน้ำตาลทราย (กอน.) เปิดเผยว่า คณะกรรมการบริหารอ้อยและน้ำตาลทราย ได้จัดสรรน้ำตาลทรายโควต้า ก. (จำหน่ายในประเทศ) ที่ 2.1 ล้านตัน เพิ่มจากปีก่อน 2 แสนตัน เพื่อรองรับการขยายตัวของภาคอุตสาหกรรมที่ใช้น้ำตาลทรายเป็นวัตถุดิบ ในกลุ่มอุตสาหกรรมผลไม้กระป๋อง อาหาร และการขอเปลี่ยนการใช้น้ำตาลโควต้า ค. (ผลิตเพื่อส่งออก) มาเป็นโควต้า ก. ของผู้ผลิตสินค้าเพื่อการส่งออก หลังจากที่โควต้า ค. สูงกว่า กิโลกรัมละ 2-3 บาท พร้อมยืนยันจะไม่ประสบปัญหาขาดแคลนน้ำตาลทรายไทย        นายประเสริฐ กล่าวอีกว่า ในวันที่ 20 มกราคมนี้ จะมีการประชุมคณะกรรมการการป้องกันและการปราบปรามการลักลอบและจำหน่ายน้ำตาลทรายไปยังต่างประเทศ ร่วมกับหน่วยงานที่เกี่ยวข้องทั้งหมด